II. Lajos
Hajnóczy Péter, szürke kéziratos spirálfüzet ragasztott könyvkivágásokkal, újságkivágattal és betoldott kéziratlapokkal, HP00087
Péter Hajnóczy, gray manuscript notebook with book clippings, newspaper clipping and manuscript pages, HP00087
Imhol: a haza megmentője; mily kellem és férfias szigor, sőt orcájának fényképezéséhez szükséges bátorság megleletik ugyanazon az orcán!
Kék tollal írt sértetlen kéziratos spirálfüzet, beragasztott vagy hozzátoldott jegyzetelt kéziratlapokkal, könyvkivágásokkal és újságkivágattal. A fedlap és minden dátum autográf. Az oldalak számozása a Szegedi Hajnóczy Péter Hagyatékgondozó Műhelytől származik, leszámítva a betoldott kéziratlapokat, ezeken az oldalszámozás autográf.
A kézirat számozott egységekre tagolódik VII–VIII-ig.
A beragasztott/betoldott dokumentumok: 1. az alábbi kitépett könyvlapok és mellékletek a Márki Sándor és Beksics Gusztáv által írt Magyar Nemzet Története X.: A modern Magyarország (1848–1896) c. kiadványból (szerk. Szilágyi Sándor, Budapest: Athenaeum Irodalmi és Nyomdai Részvénytársulat, 1898): 174. o., 408. o., 455. o., 456. o., 457. o., 458. o., 547. o., 548. o., I. Ferencz József trónralépési kiáltványa, Haynau táborszernagy képe (egykorú metszet alapján), a Bach-korszakról és Széchenyi öngyilkosságáról szóló bekezdés hiányos könyvlapon, Görgei tábornoki kinevezése, Görgeinek az isaszegi csatából kelt kiáltványa, Kossuth 1848. deczember 22-iki kiáltványa, V. Ferdinánd lemondási nyilatkozata, Kossuth lemondása a kormányzóságról; 2. tépett könyvlap (vagy hátlap) Makay Viktor Hegyen-völgyön: természeti és vadászképek és Rákosi Viktor A párisi gyujtogatók című 1911-ben megjelent könyveinek reklámjával ismeretlen forrásból; 3. az alábbiak kitépett lapokon a Petőfi koszorúi: Versek, vélekedések, vallomások Petőfiről c. kötetből (szerk. Csanádi Imre, Budapest: Magvető Könyvkiadó, 1973): Babits Mihály: Petőfi koszorúi (425. o. – tépett, hiányos); Tompa Mihály: Bartáim emlékezete (200. o.); Victor Hugo: Batthyani, Sandor, Poerio, Victime… Európa térképe – Részletek (199. o.); Gellért Oszkár: A Petőfi centenáriumra (427–428. o.); Kónya Lajos: Az a szerb? Petőfi – 2. rész (533–534. o.)
4. a Karl Marx és Friedrich Engels művei című sorozat 14. kötetéből (Budapest: Kossuth Könyvkiadó, 1966) a teljes Patrónusok és csavargótársak című X. fejezet (505–550. oldalak), valamint részletek Marx és Engels levelezéséből; 5. a Hitel címoldala (írta Gróf Széchenyi István, Pesten, Petróczai Trattner J. M. és Károlyi István Könyvnyomtató-Intézetében, 1830); 6. Széchenyi István Napló című művének a Gondolat Könyvkiadónál 1978-ban megjelent kiadásának letépett fedlapja; 7. a Kossuth Lajos, Uram barátom képviselő! – Levél Csanády Sándorhoz című kiadvány letépett és beragasztott fedlapja (szerk. Rigó László, Budapest: Magyar Helikon, 1978); 8. kivágott és beragasztott újságrészlet az Előre – A Szocialista Demokrácia és Egység Frontja Országos Tanácsának napilapja 1980. január 29-i számának 2. oldaláról, ahol az alábbi címmel szerepelnek írások: Az ország, a párt és a nép tiszta szívből, tisztelettel és nagyrabecsüléssel, elismeréssel és hálával adózik a haladásunk és szocialista civilizációnk szolgálatába állított fáradhatatlan tevékenysége iránt – A Nicolae Ceaușescu elvtárs születésnapja alkalmából érkezett, a határtalan ragaszkodást, mély nagyrabecsülést kifejező lelkes hangú üzenetek (a kivágott rész az Írószövetség "üzenete").